# Noordkorea

**조선민주주의인민공화국
Chosŏn Minjujuŭi Inmin Konghwaguk**|

|  |  |
| --- | --- |
|  |  |
| (Flagg) | (Wapen) |

 |
| Wahlspröök: 강성대국 |
| Natschonalhymne: Aegukka |
|  |
| **Hööftstadt** | Pjöngjang |
| **Gröttste Stadt** | Pjöngjang |
| **Amtsspraak** | Koreaansch |
| **Regeren** Präsident vun’n Böversten Volkskongress | Volksrepublik Choe Ryong-hae |
| **Unafhängigkeit** |
9. September 1948 |
| **Grött**  • Allens  • Water (%) |   122.762 km² 4,87 % |
| **Inwahnertall**  • 2007 afschätzt  • Inwahnerdicht |   23.301.725 190/km² |
| **Geldsoort** | Noordkoreaansch Won (`KPW`) |
| **BBP** | 40,00 Milliarden $ (2007)
1900 $ je Kopp |
| **Tietzoon** | KST (UTC+8:30)  |
| **Internet-TLD** | .kp |
| **ISO 3166** | KP |
| **Vörwahl** | `+850` |
|  |

Noordkorea
**Noordkorea** is en Land in Asien. Tohopen mit Süüdkorea liggt dat up dat Halfeiland Korea. Hüdigendags leevt in Noordkorea um un bi 23,3 Millionen Minschen.

## Geografie

Satellitenbild vun Korea
Noordkorea liggt in’n Oosten vun Asien op de koreaansche Halvinsel un de Eilannen vör de koreaansche Halvinsel. Dat Land is 122.762 Quadratkilometers groot. Dat gifft kuum gröttere Seen, blot 130 Quadratkilometer sünd Water. Dat Binnenland is temlich bargig. In’n Westen hett dat Land en Küst to de Gele See, in’n Oosten to de Japaansche See. De Küstenlien is alltohoop 2.495 Kilometer lang un to dat Land höört 3.579 Eilannen to.

In’n Noorden grenzt dat Land op 1.416 Kilometer an China. Blot op en lütten Stremel vun 19 Kilometer in’n Noordoosten grenzt Noordkorea an Russland. Dor billt de Stroom Tumen de Grenz. In’n Süden liggt de Grenz to Süüdkorea, de 238 Kilometer lang is.

De hööchste Barg is de Paektu mit 2.744 m an de Grenz to China.

## Inwahners

De allergröttste Deel vun de Inwahners sünd Koreaners. Dat gifft en lütte Minnerheit vun Chinesen an de Grenz na China, ans hett Noordkorea kene inheemschen ethnischen Minnerheiten. Towannerers gifft dat ok meist keen.

De Spraak vun de koreaansche Mehrheit un eenzige Amtsspraak is Koreaansch.

### Religionen

Vun öllers her harrn de Koreaners en schamaansch Glöven. Aver al länger geev dat ok grote Gruppen vun Buddhisten un Konfuzianers. Ünner de Herrschop vun’n Sozialismus sünd veel Lüüd nu Atheisten. Aver ok de to Anfang dat 20. Johrhunnert nee opkamene Cheondoismus hett vele Anhängers. Na de offizielle Statistik (Stand 2000) sünd 71,2 % Atheisten, 12,9 % Cheondoisten, 12,3 glöövt an’n Schamanismus, 2,1 % sünd Christen un 1,5 % Buddhisten.

## Politik

Noordkorea is indeelt in negen Provinzen, twee Städer un dree besünner Regionen.

Mehr ünner *Ünnerafdelen vun Noordkorea*.

## Kultur

### Fier- un Gedenkdaag

| Typ | Dag | Fierdag/Gedenkdag |
| --- | --- | --- |
| Fierdag | 1. Januar | Neejohr |
| Gedenkdag | 15. Januar | Chosŏn'gŭl-Dag |
| Fierdag | 16. Februar | Geboortsdag vun’n Groten Föhrer Kim Jong-il (twee Daag) |
| Gedenkdag | 20. Februar | Dag vun de Maschinenarbeiders |
| Gedenkdag | 5. März | Dag vun de Buurn |
| Gedenkdag | 8. März | Internatschonal Froondag |
| Gedenkdag | 22. März | Dag vun de Fischerlüüd |
| Gedenkdag | 5. April | Dag vun de Gesundheit |
| Gedenkdag | 6. April | Wedderopforstungsdag |
| Gedenkdag | 8. April | Dag vun de Kommunikatschoon |
| Fierdag | 15. April | Geboortsdag vun’n Groten Föhrer Kim Il-sung |
| Fierdag | 25. April | Grünnungsdag vun de Koreaansche Volksarmee |
| Fierdag | 1. Mai | Dag vun de Arbeit |
| Gedenkdag | 11. Mai | Dag vun de Iesenbahn |
| Gedenkdag | 15. Mai | Dag vun de geoloogsche Forschung |
| Gedenkdag | 21. Mai | Dag vun de Boarbeiders |
| Gedenkdag | 1. Juni | Internatschonal Kinnerdag |
| Gedenkdag | 6. Juni | Dag vun de Grünnung vun de koreaansche Kinnerunion |
| Gedenkdag | 7. Juni | Dag vun de natschonale Industrie |
| Gedenkdag | 1. Juli | Dag vun de Minenarbeiders |
| Gedenkdag | 7. Juli | Dag vun de Kahlenbarglüüd |
| Gedenkdag | 8. Juli | Doodsdag vun’n Groten Föhrer Kim Il-sung |
| Fierdag | 27. Juli | Dag vun’n Sieg in’n Vaderlandschen Befreeungskrieg |
| Gedenkdag | 10. August | Dag vun de Wooldarbeiders |
| Fierdag | 15. August | Dag vun de natschonale Befreeung (vun Japan) |
| Gedenkdag | 20. August | Dag vun de Luftwaffe |
| Gedenkdag | 28. August | Dag vun de Marine |
| Fierdag | 9. September | Natschonalfierdag (Grünnungsdag vun de Demokraatsche Volksrepublik Korea) |
| Fierdag | 10. Oktober | Dag vun de Gründung vun de Arbeidspartei vun Korea |
| Fierdag | 27. Dezember | Dag vun de Verkünnung vun de Sozialistische Verfaten vun de DVRK |
| Na’n Maandklenner |
| Fierdag | 1. Dag vun’n 1. Maand | Neejohr (dree Daag) |
| Fierdag | 5. Dag vun’n 5. Maand | Surinal (dree Daag) |
| Fierdag | 15. Dag vun’n 8. Maand | Hangawi |

## Kiek ok bi

* Iesenbahn in Noordkorea

## Weblenken

* Websteed vun de Regeren vun Noordkorea (verschedene Spraken)

Länner in Asien

Afghanistan | Armenien | Aserbaidschan | Bahrain | Bangladesch | Bhutan | Brunei | China | Georgien | Indien | Indonesien | Irak | Iran | Israel | Japan | Jemen | Jordanien | Kambodscha | Kasachstan | Katar | Kirgisien | Kuwait | Laos | Libanon | Malaysia | Malediven | Mongolei | Myanmar | Nepal | Noordkorea | Oman | Oosttimor | Pakistan | Philippinen | Russland | Saudi-Arabien | Süüdkorea | Singapur | Sri Lanka | Syrien | Tadschikistan | Taiwan | Thailand | Törkie | Turkmenistan | Usbekistan | Vereenigte Araabsche Emiraten | Vietnam | Zypern

**Afhängige Rebeden**: Palästinensische sülvstregeerte Rebeden